|  |  |
| --- | --- |
| Укытучы | Фатыйхова Люция Шархинур кызы, Кукмара районы, Ядегәр авылы гомуми белем бирү мәктәбенең татар теле һәм әдәбияты укытучысы |
| Предмет | Татар теле |
| Тема | Иярчен рәвеш җөмләләр |
| Дәреснең максатлары: |  1) фәнни максат: иярчен рәвеш җөмлә турында төшенчә формалаштыру, аның белдерелү үзенчәлекләрен аңларга ярдәм итү; 2) коммуникатив максат: иярчен рәвеш җөмләләрне тану һәм аеру ысулларын билгеләү буенча әңгәмә оештыру; укучыларның сөйләм телен үстерү; 3) тәрбияви максат: Бөек Ватан сугышының 75 еллыгы һәм ТАССР төзелүгә 100 ел тулу уңаеннан әңгәмә үткәрү; укучыларда патриотизм хисләрен уяту |
| Планлаштырылган нәтиҗәләр  |  Шәхескә кагылышлы:         -Татар телен куллануга уңай караш булдыру һәм аны яхшы өйрәнү теләге формалаштыру.         -Патриотик тәрбия бирү Танып-белү УУГ:  - Дәреслек белән эшләү.    - Аңлап уку, тиешле мәгълүматны сайлап алу      -Текстта әйтелә торган төп фикерне таба белү     - Объектларны чагыштыру.      - Фикерне логик чылбырга салу. Коммуникатив УУГ:  -Укытучы сөйләмен тыңлау һәм аңлау   - Фикерне дәлилли итеп җиткерә белү    -  Мәгълүматны   туплау өчен күмәк эш башкару Регулятив УУГ:  -Дәреснең темасын һәм максатын формалаштыру -  Ихтыяр көче, максатчанлык, активлык кебек сәләтләрне формалаштыру. -  Укытучы ярдәме белән максат кую һәм эшне планлаштырырга өйрәнү. -  Эш сыйфатына бәя бирә белү. - Нәтиҗә ясый алу.  |
|  Дәрес төре | Яңа белемнәр үзләштерүне дәвам итү |
| Төп төшенчәләр |  Иярчен җөмлә, баш җөмлә, аналитик, синтетик, бәйләүче чара, рәвеш җөмлә |
| Предметара  бәйләнеш |  Әдәбият, тарих |
| Эшне оештыру | Фронталь, төркемдә, парларда, индивидуаль |

|  |  |  |
| --- | --- | --- |
| Дәрес этаплары | Укытучы эшчәнлеге | Укучы эшчәнлеге |
| Оештыру. Уңай психологик халәт тудыруМотивлаштыру (1-2 мин) |  -Хәерле көн, укучылар! Кәефләрегез ничек?  - Бик яхшы. Сезнең кәефегез ничек булса, дәресебез дә шулай узар. Кытайның борынгы акыл иясе һәм фәлсәфәчесе Конфу́ций болай дигән: “Өч юл белемгә алып бара: фикерләү юлы - иң игелекле, үрнәк юлы-иң җиңел юл һәм тәҗрибә юлы – иң ачы юл”  - Ә сез кайсы юлны сайлар идегез?  - Ни өчен? * - Укучылар, cезнең һәрберебезнең алдында “Уңыш баскычы”. Әйдәгез, әкренләп, элеге баскычка күтәрелә башлыйк. Барыгызның да дәрес ахырында, иң югары баскычка менеп, “Мин барысын да булдырдым”,- дип әйтүегезне телим.
 |  - Яхшы. * Фикерләү юлын.
* Тирән уйлану, фикерләү аша гына без тиешле белемне үзләштерә алабыз.
 |
| Белемнәрне актуальләштерүУку мәсьәләсен кую  **Төркемнәрдә эш****Парларда эш** | * - Укучылар, бирелгән текстны игътибар белән укып чыгыйк эле.
* Без икәү. Минем иптәшем – Акморат исемле төркмән егете. **Сугыш кырында, үлем үкчәңә басып йөргәндә, Акморат иптәш инде.**
* **Без бомба актарып ташлаган бер чокырда ятабыз**. **Көне буе ятып, эт өргәнне дә ишетмәдек**. **Шунысы әһәмиятле: исән-сау гына өскә йөкләтелгән бурычны башкардык**. Шулай да эле бер бик кирәкле эш үтәлмәгән. Кипкән күлгә охшаган бер чокырга төштек. Икебез дә шинельләрне салдык. **Эшем шул булды: иң мөһим нокталарны билгеләдем**. Күңелем күтәрелеп китте. **Кошлар туган якларына очып кайткан кебек, мин дә тизрәк үзебезнекеләр янына кайтырга теләдем**.
* Бөтен эшне төгәлләп, юлга чыктык. Разведчикның юлын “юл” дип әйтүе генә ансат. Аның һәр метры язмышыңны хәл итә торган вакыйгалар пәрәвәзе белән чорналган. **Шуңа күрә без кайдан килдек, шуннан кайтмадык*.*** *(Мирсәй Әмирдән)*
* Укучылар, текст нәрсә турында?
* Бер сүз белән ничек әйтеп була?
* Ни өчен батырлык турында?
* Вакыйгалар кайчан бара?
* Текстның төп идеясе нинди?

 -Укучылар, без нигә Бөек Ватан сугышын искә алдык икән? - Сезнең батырлык турында нинди әсәрләр укыганыгыз бар?  - Бөек Ватан сугышы елларында халкыбыз зур батырлыклар күрсәтте. Аларның батырлыкларын без язучыларыбыз иҗатында күрәбез. Г.Әпсәләмовның “Газинур”, “Алтын йолдыз”, “Ак төннәр” кебек романнарын, М.Җәлил, Ф.Кәрим шигырьләрен, И.Гази, Ф.Хөсни, Г.Кутуй, Ә.Еники хикәяләрен мисал итеп китереп булыр иде. * - Укучылар, тормыштан нинди батырларны әйтә аласыз?

 - Тыныч шартларда да батырлык эшләргә мөмкинме? Кемнәрне мисалга китерер идегез?* - Чыннан да, тыныч тормышта да үзләренең батырлыклары белән дөньяны сокландырган кешеләр бар, мәсәлән, спорт батырлары, хезмәт батырлары, табиблар, янгын сүндерүчеләр, тәрбиягә ятим бала алучылар, яшәү мәгънәсен югалтмаган инвалидлар.
* Укучылар, хәзер текстта калын хәрефләр белән белдерелгән җөмләләргә игътибар итегез әле.
* Болар нинди җөмләләр?
* 1 нче төркем – синтетик иярченле кушма җөмләләрне,
* 2 нче төркем – аналитик иярченле кушма җөмләләрне табыгыз.
* Укучылар, нәрсәдән чыгып, бу җөмләләрне синтетик һәм аналитик дигән төрләргә бүлдегез?
* - Укучылар, иярчен җөмләнең мәгънә ягыннан нинди төрләрен өйрәндек?
* Укучылар, бирелгән җөмләләрне төрләре белән тәңгәлләштерик әле. (Укучыларга карточкалар өләшенә, бер баганага җөмләләр язылган, икенче баганага җөмлә төрләре. Укучылар шуларны тәңгәлләштерергә тиеш)

|  |  |
| --- | --- |
| А. Иярчен ияӘ. Иярчен хәбәрБ. Иярчен аергычВ. Иярчен тәмамлыкГ. Иярчен вакытД.Иярчен урын | 1.Сугыш кырында, үлем үкчәңә басып йөргәндә,Акморат иптәш инде.  2. Без бомба актарып ташлаган бер чокырда ятабыз.  3. Көне буе ятып, эт өргәнне ишетмәдек. 4. Кошлар туган якларына очып кайткан кебек, мин дә тизрәк үзебезнекеләр янына  кайтырга теләдем. 5.Шунысы әһәмиятле: исән-сау гына өскә йөклә-телгән бурычны башкардык. 6. Эшем шул булды: иң мөһим нокталарны билгеләдем 7.Шуңа күрә без кайдан килдек, шуннан кайтмадык*.*  |

- Кайсы җөмлә артып калды?1. Бу нинди җөмлә булыр икән? Тикшереп карыйк әле.

­- Дәфтәрләргә числоны языгыз, темага урын калдырыгыз. Җөмләне күчереп языгыз һәм тикшерегез. (Җөмләләрне тикшерү алгоритмы искә төшерелә) 1) иярченле кушма җөмләдәге гади җөмлә чикләрен билгеләү, баш кисәкләрне табу; 2) баш һәм иярчен җөмләне табу; 3) иярчен җөмләгә сорау кую; 4)иярчен җөмләнең баш җөмләдәге урынын билгеләү; 5) бәйләүче чараны билгеләү; 6) иярченле кушма җөмләнең схемасын төзү; 7)сорауга һәм бәйләүче чарага карап, иярчен җөмләнең төрен билгеләү. - Җөмләнең чикләрен билгеләп, баш һәм иярчен җөмләләрне табыгыз - Иярчен җөмлә нинди сорауга җавап бирә?  - Ни рәвешле? дигән сорауга хәлләрнең кайсы төркемчәсе җавап бирә? - Баш җөмләдә рәвеш хәле булып килгән кисәк бармы? - Иярчен җөмләнең баш җөмләдәге урынын билгеләгез  - Иярчен җөмлә баш җөмләгә нинди чара ярдәмендә бәйләнгән? - Җөмләнең схемасы нинди булыр? - Укучылар, иярчен җөмләнең төре нинди булыр икән? - Укучылар, безнең бүгенге дәреснең темасы нинди булыр икән? - Дәресебезнең максатын ачыклыйк әле. - Хәзер инде дәреснең темасын язып куегыз |  Укучылар текстны укып чыгалар.* Разведчикларның үзләренә тапшырылган эшне башкарып чыгулары турында
* Батырлык турында.
* Чөнки үзеңә тапшырылган эшне намус белән башкару- батырлык ул.
* Бөек Ватан сугышы елларында.
* Нинди генә шартларда да үзеңә тапшырылган эшне намус белән башкарырга кирәк.
* Быел Бөек Җиңүнең 75 еллыгын билгеләп үтәчәкбез.

 Укучылар үзләре укыган әсәрләрне әйтәләр. Укучылар тормыштан мисаллар китерәләр.(үзләренең бабалары турында әйтәләр)* Суга батучыларны коткаручылар, янгын сүндерүчеләр һ.б
* Ф.Яруллин, Р.Нәбиев һ.б.
* Иярченле кушма җөмләләр.
* Синтетик иярченле кушма җөмләләр

1.Сугыш кырында, үлем үкчәңә басып йөргәндә,Акморат иптәш инде.  2. Без бомба актарып ташлаган бер чокырда ятабыз. 3.Көне буе ятып, эт өргәнне ишетмәдек. 4. Кошлар туган якларына очып кайткан кебек, мин дә тизрәк үзебезнекеләр янына кайтырга теләдем. - Аналитик иярченле кушма җөмләләр 1..Шунысы әһәмиятле: исән-сау гына өскә йөкләтелгән бурычны башкардык. 2.Эшем шул булды: иң мөһим нокталарны билгеләдем. 3..Шуңа күрә без кайдан килдек, шуннан кайтмадык*.*  - Бәйләүче чаралардан чыгып. - Иярчен ия, хәбәр, тәмамлык, аергыч, вакыт, урын җөмләләр.  А 5 Ә 6  Б 2 В 3 Г 1 Д 7* 4 нче җөмлә артып калды. Кошлар туган якларына

 очып кайткан кебек, мин дә тизрәк үзебезнекеләр янына  кайтырга теләдем. Укучылар җөмләне күчереп язалар һәм алгоритм нигезендә тикшерәләр. 1)Кошлар туган якларына очып кайткан кебек, 2)мин дә тизрәк үзебезнекеләр янына кайтырга теләдем.* Ни рәвешле?
* Рәвеш хәле.
* Юк.
* Иярчен җөмлә баш җөмләнең рәвеш хәле урынында килә.
* Кебек бәйлеге.

 (.......кебек), [ ] * Иярчен рәвеш җөмлә.

 * Иярчен рәвеш җөмләләрне тану, төзи белү, башка төр җөмләләрдән аера белү күнекмәләре булдыру,схемаларын төзергә өйрәнү
 |
| Уку мәсьәләсен чишүЯңа белемнәрне формалаштыру**Индивидуаль эш** **Төркемнәрдә эш** |  - Укучылар, иярчен рәвеш җөмләләргә билгеләмә бирү өчен берничә җөмләне тикшереп карыйк әле.1. Без Җиңү бәйрәменә ничек әзерләнсәк, ул һәрберебез күңеленә шулай кереп калыр. **(...ничек), [...шулай]**2. Армиягә хатыңны мин танырлык итеп яз. **[ (...-еп ) ]**3. Без ветераннарны шулай итеп бүләкләрбез: аларның күңелләрендә бу бәйрәм беркайчан да онытылмас. **[...шулай итеп]: (...)**4. Тирә-юнь нур белән капланган, әйтерсең бүген Җиңү бәйрәме җиткән. **[ ], ( әйтерсең...)**5. Сугышчы гранатаны шулай ыргытты: ул нәкъ немец орудиесе янында ярылды. **[...шулай]: (...)** **-** Әйдәгез, укучылар, күзләргә **физкультминутка** ясап алыйк.* -Укучылар, бирелгән җөмләләрне чагыштырыйк әле.

1.Ана йөрәгендә изге бер чишмә ачылган шикелле, аның яшьләре туктаусыз агалар.2.Бала, Зарифның нәрсә уйлаганын сизенгән шикелле, зур булып ачылган күзләр белән аңа бик җитди карап тора.  - Укучылар, әлеге җөмләләрнең баш кисәкләрен табыгыз әле.* Җөмләләрнең охшашлыгы нәрсәдә?
* Җөмләләрнең аермалы ягы нәрсәдә?

 - Димәк, нинди нәтиҗә ясап була? - Укучылар, тагын берничә җөмләгә игътибар итик әле. Бераздан соң гына, бомба шартлаган**дай**, көчле кул чабулар башланды. Үзләре, чебен балга сырышкан **кебек,** һаман Якубка сарылалар. - Бирелгән җөмләләрдә эш яки хәл ничек белдерелә? - Укучылар, рәвеш җөмләнең чагыштыру юлы белән рәвеш белдерә торганнарын чагыштырма җөмлә дип атыйлар. Ләкин чагыштыруларның максаты башлыча процессның һәм күренешнең рәвешен белдерү булганлыктан, андый җөмләләр рәвеш җөмлә эчендә карала.- Әйдәгез, иярченле кушма җөмләләрнең **моделен** төзик әле. * -Хәзер, укучылар, иярчен рәвеш җөмлә турында **кагыйдә** чыгарып карыйк әле.
 |  Укучылар алгоритм нигезендә җөмләләрне тикшерәләр.   Укучылар физкультминутка ясыйлар. Укучылар җөмләләрне дәфтәргә күчереп язалар, җөмлә чикләрен билгелиләр, баш кисәкләрнең астына сызалар* Чишмә ачылган шикелле, яшьләре агалар
* Бала карап тора.
* Ни рәвешле? дигән сорауга җавап бирә торган кисәкләр бар.
* 1 нче җөмлә иярченле кушма җөмлә,
* 2 нче җөмлә аерымланган рәвеш хәле булган гади җөмлә.
* Иярчен рәвеш җөмләләрне аерымланган рәвеш хәлләре белән бутамаска кирәк.
* Чагыштыру юлы белән

Иярчен рәвеш җөмлә**Сораулары**: ничек? ни рәвешле?**Нәрсәне белдерә**: Баш җөмләдәге эш яки хәлнең үтәлү рәвешен белдерә**Ничек белдерә:** баш җөмләдәге мөнәсәбәтле сүз белән белдерелгән рәвеш хәлен ачыклый яки турыдан-туры баш җөмләнең рәвеш хәле урынында килә**Төзелеше буенча**: синтетик аналитик -шикелле , кебек, сыман, төсле - мөнәсәбәтле сүзләр;бәйлекләре; - гүя, әйтерсең, диярсең --ча, -чә, -дай,-дәй, -ып, -еп теркәгечләре;кушымчалары - мыни, мени  кисәкчәләре(Экрандагы модель белән чагыштырыла, дөреслеге тикшерелә, бәя куела)**Үзбәя**(Укучылар иярчен рәвеш җөмлә турында кагыйдә әйтәләр) |
| Белем һәм күнемәләрне беренчел тикшерү **Индивидуаль эш****Мөстәкыйль эш**  | График диктант язу (бирелгән җөмләләрнең схемаларын төзегез)1. Һәркемгә туган ягы ничек кадерле булса, безгә Татарстан шулай кадерле.2. Бөтен халык шау-гөр килә, әйтерсең лә бүген Республика бәйрәме үткәрелә. 3. Без ТАССРның 100 еллыгын шулай итеп үткәрербез: ул күңелләрдә озак сакланыр. 4. Һәр төбәкнең файдалы казылмалары булган кебек, Татарстанның төп җир асты байлыгы булып нефть тора. – Укучылар, әлеге җөмләләрнең уртак ягы нәрсәдә? - Татарстанның тарихы буенча сез нәрсәләр беләсез?- Әйе, укучылар, 1920нче елда Татар автономияле республикасы төзелә. Татарстан Республикасы Президентының Указы белән 2020 нче ел Татарстан Республикасында Татарстан Автономияле Совет Социалистик Республикасы төзелүнең 100 еллыгы елы дип игълан ителде.* Гугл тест алымын кулланып, укучыларның белемен тикшерү
1. Бирелгән җөмләнең схемасын күрсәтегез: **Сопка артыннан меңнәрчә прожекторлар яктырткан кебек, күк йөзенә нур баганалары сирпелгән**

 1)(..- кан), [ ] 2) (..кебек), [ ] 3) [ кебек], (..) 4) [ ], (...) 2. Бирелгән җөмләнең төзелеше ягыннан төрен күрсәтегез: **Мәсьәлә, мин ничек уйласам, шулай булып чыга.** 1)синтетик; 2)синтетик-аналитик; 3)аналитик; 4)аналитик -синтетик3. Иярченле кушма җөмләнең мәгънәсе ягыннан төрен билгеләгез: **Вакыйга ул көткәнчә килеп чыкты бит әле**.1. иярчен аергыч;
2. иярчен урын;
3. иярчен рәвеш;
4. иярчен тәмамлык.

4. Иярченле кушма җөмләнең мәгънәсе ягыннан төрен билгеләгез.**Мин шунысын ачык белә идем: бу сугыш безгә көчләп тагылды.** 1. иярчен ия;
2. иярчен хәбәр;

 3) иярчен тәмамлык;4) иярчен вакыт. 5. Иярченле кушма җөмләнең мәгънәсе ягыннан төрен билгеләгез: **Күренеп тора: Әминә апа ирен ярты сүздән аңлый белә.** 1) иярчен ия;2)иярчен аергыч; 3) иярчен тәмамлык;4) иярчен вакыт.  |  ( ....ничек ), [...шулай... ][ ], ( әйтерсең...)[.. шулай ... ], ( )( ....кебек ), [ ]**Үзбәя*** Алар Татарстан турында.
* - Без тиздән ТАССР төзелүгә 100 ел тулуны билгеләп үтәчәкбез.
* (..кебек), [ ]
* аналитик
* иярчен рәвеш
* иярчен тәмамлык
* иярчен ия
 |
| Өйгә эш бирү | 1. 125 нче күнегү, язмача, 84 нче бит.
2. Туган як темасына иярчен рәвеш җөмләләр төзеп язарга.
3. “Батырлык” темасына иярчен рәвеш җөмләләр кертеп, хикәя язарга
 |   |
| Рефлексия   | * - Укучылар, әйдәгез, бүгенге дәресебезгә йомгак ясыйк. Дәрес башында мин сезгә: “Сезнең кәефегез ничек булса, дәресебез дә шулай узар”,- дигән идем. Мин нннди җөмлә кулланганмын?
* Без бүген нинди тема өйрәндек?
* Дәрескә нинди максат куйган идек? Максатыбызга ирештекме?
* Сез “Уңыш баскычы” ның кайсына менеп җиттегез?
* Укучылар, уңышка ирешүнең төп сере тырышлыкта, игътибарлы булуда. Әгәр дә бу дәрестә үзегез теләгән баскычка менеп җитмәгәнсез икән, икенче дәрестә үз максатыгызга ирешерсез.
 | * Иярчен рәвеш җөмлә
* Иярчен рәвеш җөмлә
* Иярчен рәвеш җөмләләрне тану, төзи белү, башка төр җөмләләрдән аера белү күнекмәләре булдыру, схемаларын төзергә өйрәнү.

Укучылар үзләренең кайсы баскычка күтәрелүләрен билгелиләр.  |
|  Йомгаклау | Укучыларның дәрестәге эшчәнлеген бәяләү.  Укучылар, дәресебез тәмам. Сез иң яхшы, иң актив, иң акыллы укучылар булдыгыз. Алдагы дәресләрдә дә уңышлар сезгә! |  |

**Үзбәяләү картасы**

|  |  |  |
| --- | --- | --- |
| Эш төре |  Белемнәрне бәяләү критерийлары | Үзбәя  |
| Аналитик һәм синтетик җөмләләрне аеру | “5” ле – барлык сорауларга да дөрес җавап биргән. “4”ле – 1 сорауга дөрес җавап бирә алмаган.“3”ле – 2 сорауга дөрес җавап бирә алмаган.“2”ле- 3 һәм 3 тән артык сорауның җавабын белмәгән.  |  |
| Җөмләләрне төрләре белән тәңгәлләштерү | “5”ле – барлык җөмләләрнең дә төрләрен дөрес билгеләгән. “4”ле – 1-2 җөмләнең төрен билгеләгәндә хата җибәргән.“3”ле- 3-4 җөмләнең төрен билгеләгәндә хата җибәргән.“2”ле -1-2 җөмләнең генә төрен дөрес билгеләгән яки бер җөмләнең дә төрен дөрес билгели алмаган. |  |
| Иярчен рәвеш җөмләнең моделен төзү | “5”ле – иярчен җөмләгә хас барлык билгеләр дә күрсәтелгән“4”ле – бер хата җибәргән“3”ле- 2-3 хата җибәргән“2”ле - иярчен җөмләгә хас билгеләрнең берсен дә күрсәтә алмаган. |  |
| График диктант | “5”ле- барлык җөмләләрне дә дөрес төзегән. “4”ле – 1 җөмләнең схемасын дөрес төземәгән“3”ле – 2-3 җөмләнең схемасын дөрес төземәгән“2”ле- 1 җөмләнең схемасы дорес яки берсе дә дөрес түгел |  |
| Тест сорауларына җавап бирү  | “5” ле- барлык сорауларга да дөрес җавап биргән.“4”ле- 4 сорауга дөрес җавап биргән.“3”ле- 2-3 сорауга дөрес җавап биргән.“2”ле – 1 сорауга дөрес җавап биргән яки бер сорауга да дөрес җавап бирмәгән.  |  |
| Гомуми билге | “5” ле – 22-25 балл“4”ле – 18- 21 балл“3”ле – 14-17 балл“2”ле- 14тән ким балл |  |